APROBACIÓN DEFINITIVA DEROGACIÓN ORDENANZA FISCAL Nº 15
ADMINISTRACIÓN LOCAL — Municipal — Baiona (Ordenanzas e Regulamentos, 18/09/2020)

Ao non presentarse alegacións durante o período de exposición ao público, queda elevado a definitivo o acordo adoptado polo Pleno do Concello de Baiona na sesión celebrada o 22 de xuño de 2020 sobre derrogación da Ordenanza Fiscal n.º 15 reguladora da taxa por ocupación de terreos de uso público con mesas, cadeiras e outros elementos análogos con finalidade lucrativa, cuxo texto íntegro se fai público en cumprimento do artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais: “2.—Expediente 1220/2020. DEROGACION ORDENANZA FISCAL Nº 15 REGULADORA DA TAXA POR OCUPACIÓN DE TERREOS DE USO PÚBLICO MUNICIPAL. O Sr. Alcalde cede a palabra ó SR. Martinez, PSOE, quen da lectura á seguinte PROPOSTA DE ALCALDÍA. ASUNTO: derrogación ORDENANZA FISCAL Nº 15 REGULADORA DA TAXA POR OCUPACIÓN DE TERREOS DE USO PÚBLICO MUNICIPAL CON MESAS, cadeiras, e outros ELEMENTOS ANÁLOGOS, CON FINALIDADE LUCRATIVA. Artigo 133 da Lei 39/2015, de 1 de outubro, de ProcedementoAdministrativo Común das Administracións Públicas. (LPAC) Artigo 15 a 19, e 57 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. (TRLRFL) Artigos 105, 106, 107 e 111 da Lei 7/1985, de 2 de abril, reguladora das Bases de Réxime Local. (LRBRL) Artigo 140 da Constitución Española de 1978. (CE) A Lei 7/1985 de Bases de Réxime Local establece no artigo 106 que as entidades locais terán autonomía para establecer e esixir tributos de acordo co previsto na Lexislación do Estado reguladora das Facendas Locais, establecendo que a potestade regulamentaria das mesmas, en materia tributaria, se exercerá a través de Ordenanzas fiscais reguladoras dos seus tributos propios e de Ordenanzas xerais de xestión, recadación e inspección. O artigo 2 do TRLRFL enumera entre os recursos das entidades locais, os tributos propios clasificados en taxas, contribucións especiais e impostos, e recargos esixibles sobre os impostos das comunidades autónomas ou de outras entidades locais, establecendo o artigo 106.1 da Lei 7/1985, de Bases de Réxime Local, que as entidades locais tendrán autonomía para establecer e esixir tributos de acordo co previsto na lexislación do Estado reguladora das facendas locais e nas Leis que diten as Comunidades Autónomas nos supostos previstos en aquela, exercéndose esta potestade regulamentaria das entidades locais a través de Ordenanzas Fiscais reguladoras dos seus tributos propios. O artigo 59 do TRLRF enumera os impostos das entidades locais, distinguindo os obrigatorios, IBI, IAE, E IVTM, dos potestativos, IIVTNU, e ICIO, preceptuando no artigo 15 do TRLRFL, que salvo nos supostos previstos no artigo 59.1 desa Lei, que regula os impostos obrigatorios, as entidades locais deberán acordar a imposición, e supresión dos seus tributos propios, e aprobar as correspondentes ordenanzas fiscais reguladoras destes. O artigo 20 do TRLRFL, ao regular o feito impoñible das taxas por utilización privativa ou aproveitamento especial do dominio público local como pola prestación de servicios públicos ou a realización de actividades administrativas, fai referencia ao carácter potestativo que teñen as entidades locais para decidir o establecemento de taxas, polo que igualmente teñen a competencia para decidir sobre a supresión das mesmas. Os artigos 92.5 e 93.4 da LPAP, de carácter básico, o segundo deles, tal e como dispón a Disposición Final segunda punto 5, dispoñen, pola súa banda, que tanto as autorizacións como as concesións de uso privativo ou aproveitamento especial do dominio público poderán ser gratuítas, outorgarse con contraprestación ou condición ou estar suxeitas á taxa por utilización privativa o aproveitamento especial de bens do dominio público. Establecida, en consecuencia, o carácter potestativo da taxa por ocupación do dominio público, e tendo en conta a grave crisis pola que está pasando o sector da hostelería e os problemas que xenera a aplicación da actual Ordenanza Fiscal Reguladora da ocupación da vía pública con terrazas do Concello de Baiona, ditouse providencia de alcaldía para a derrogación con efectos de 1 de xaneiro de 2020, da mencionada Ordenanza, co ánimo de axudar ao máximo ao sector da hostelería, e non provocar agravios con aqueles establecementos que tiñan autorizadas as terrazas para a tempada anual 2020. Non obstante, emitidos informe de secretaría e fiscalización de intervención, conclúen que a derogación produce efectos dende a publicación definitiva no BOP, informando desfavorablemente a rectroactividade a 1 de xaneiro de 2020. En consecuencia, á vista dos preceptos citados, así como o disposto nos artigos 133.2 e 142 da Constitución, e artigo 106 da Lei 7/1985 de Bases de Réxime Local, esta Alcaldía eleva ao Pleno previo ditame da Comisión Informativa de Asuntos de Pleno o seguinte acordo: PRIMEIRO: Suprimir a taxa por ocupacion de terreos de uso público municipal con mesas, cadeiras e outros elementos análogos, con finalidade lucrativa. SEGUNDO: Derrogar a Ordenanza n.º 15 do Concello de Baiona reguladora da taxa por ocupacion de terreos de uso público municipal con mesas, cadeiras e outros elementos análogos, con finalidade lucrativa. TERCEIRO: Proceder á publicación no Boletín Oficial da Provincia, no taboleiro de anuncios do Concello, e nun diario dos de maior difusión da provincia, do anuncio polo que se expoña ao público o expediente e acordo adoptado, facendo constar que durante o prazo de trinta días hábiles, os interesados indicados no artigo 18 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais, poderán examinar o expediente e presentar as reclamacións que consideren oportunas. CUARTO: A ordenanza considerase definitivamente derrogada se durante o período citado non se presentaran reclamacións. QUINTO: Publicar o acordo definitivo de derrogación da ordenanza ou o provisional elevado automaticamente a tal categoría, e o texto íntegro da modificación da Ordenanza no Boletín Oficial da Provincia. Sometido polo Sr. Alcalde a votación o presente punto, resulta aprobado por11 votos a favor (6, PSOE, 2, BNG, 2, NÓS BAIONA, e 1, Grupo Mixto); producíndose 6 abstencións, do PP. Polo cal, o Pleno do Concello, por maioría, ACORDA: PRIMEIRO: Suprimir a taxa por ocupacion de terreos de uso público municipal con mesas, cadeiras e outros elementos análogos, con finalidade lucrativa. SEGUNDO: Derrogar a Ordenanza n.º 15 do Concello de Baiona reguladora da taxa por ocupacion de terreos de uso público municipal con mesas, cadeiras e outros elementos análogos, con finalidade lucrativa. TERCEIRO: Proceder á publicación no Boletín Oficial da Provincia, no taboleiro de anuncios do Concello, e nun diario dos de maior difusión da provincia, do anuncio polo que se expoña ao público o expediente e acordo adoptado, facendo constar que durante o prazo de trinta días hábiles, os interesados indicados no artigo 18 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais, poderán examinar o expediente e presentar as reclamacións que consideren oportunas. CUARTO: A ordenanza considerase definitivamente derrogada se durante o período citado non se presentaran reclamacións. QUINTO: Publicar o acordo definitivo de derrogación da ordenanza ou o provisional elevado automaticamente a tal categoría, e o texto íntegro da modificación da Ordenanza no Boletín Oficial da Provincia.” O alcalde, Carlos Gómez Prado. Documento asinado telemáticamente ao marxe.